ไนน์เอ็นเตอร์เทน อวอร์ดส์

งานประกาศผลรางวัล ไนน์เอ็นเตอร์เทน อวอร์ดส์ (Nine Entertain Awards) เป็นงานประกาศผลรางวัลแก่บุคคลในวงการบันเทิง ทั้งเบื้องหน้าและเบื้องหลัง ซึ่งจัดโดย ฝ่ายธุรกิจไนน์เอ็นเตอร์เทน สายงานโทรทัศน์ บริษัท อสมท จำกัด (มหาชน) โดยงานนี้จัดขึ้นเป็นประจำทุกปี ณ หอประชุมใหญ่ ศูนย์วัฒนธรรมแห่งประเทศไทย (ยกเว้นครั้งที่ 5 ที่จัดที่โรงละครแห่งชาติ และครั้งที่ 14 จัดที่พารากอน ฮอลล์ สยามพารากอน) รวมถึงมีการถ่ายทอดงานทางช่อง 9 เอ็มคอต เอชดี และเฟซบุ๊กไนน์เอ็นเตอร์เทน

**ประวัติ**
การจัดการประกาศผลรางวัล “ไนน์เอ็นเตอร์เทน อวอร์ดส์” เกิดจากความตระหนักถึงปัญหาที่เกิดขึ้นในสังคม ซึ่งปัจจุบันสื่อมวลชน โดยเฉพาะอย่างยิ่งสื่อบันเทิงมีบทบาท และอิทธิพลทั้งทางตรง และทางอ้อมต่อการดำเนินชีวิต และวิธีคิดของประชาชนมากกว่าในอดีต เพราะประชาชนสามารถเข้าถึง หรือบริโภคสื่อได้หลากหลายช่องทาง และรวดเร็วยิ่งขึ้น ประกอบกับการดำเนินงานของสื่อมีการแข่งขันสูงขึ้น ช่วงชิงความสด ใหม่ ทันเหตุการณ์ และไม่ยึดติดกับกรอบหรือขนบเดิมๆ จนกระทั่งบางครั้ง อาจขาดการตรวจสอบ ที่รอบคอบเพียงพอ สิ่งที่ตามมาคือ การนำเสนอข่าวสาร และสาระบันเทิงของสื่อมวลชน กลายเป็นดาบสองคมที่ให้ทั้งคุณและโทษ แก่ผู้บริโภค กล่าวคือ ขณะที่สื่อทำหน้าที่ให้ความรู้ และความบันเทิงแก่ประชาชนอยู่นั้น ในนาทีเดียวกัน สื่อก็อาจยัดเยียดแนวความคิด และพฤติกรรมที่ไม่เหมาะสม หรือปลูกฝังค่านิยมผิดๆ แก่ประชาชนได้เช่นเดียวกัน โดยเฉพาะอย่างยิ่งกับเด็กและเยาวชน ที่ยังรู้เท่าไม่ถึงการณ์ และผู้ที่ไม่รู้เท่าทันสื่อมวลชน

**สีสันและเอกลักษณ์ของงาน**
เอกลักษณ์และสีสันของงานประกาศผลรางวัลไนน์ เอนเทอร์เทน อวอร์ดส์ คือ การที่ไม่มีการแบ่งแยกค่ายสังกัดหรือสถานีโทรทัศน์ต่าง ๆ โดยเปิดโอกาสให้บุคคลในวงการบันเทิงทุกคนได้มีโอกาสรับรางวัลอันทรงเกียรติ โดยหน้างาน บริเวณหน้าหอประชุมใหญ่ ศูนย์วัฒนธรรมแห่งประเทศไทย ก่อนที่จะเริ่มงานภายในหอประชุม จะมีแฟชั่นของบุคคลในวงการบันเทิงทั้ง ดารา นักร้อง รวมถึงคนเบื้องหลังในวงการบันเทิง บนพรมม่วง (Purple Carpet) ทั้งนี้ ในงานประกาศผลรางวัลไนน์เอ็นเตอร์เทน อวอร์ดส์ ครั้งที่ 2 เมื่อปี พ.ศ. 2552 ได้มีศิลปินกลุ่มจากประเทศเกาหลี วง ทูพีเอ็ม (2PM) มาสร้างสีสันและร่วมแสดงโชว์พิเศษบนเวทีด้วย

**เพลงประจำการประกาศผลรางวัล**
เพลงธีม หรือ เพลงประจำการประกาศผลรางวัลไนน์เอ็นเตอร์เทน อวอร์ดส์ คือเพลง "ด้วยหัวใจ" แต่งเนื้อร้องโดยนวฉัตร (สมควร มีศิลปสุข) และทำนองโดยอภิไชย เย็นพูนสุข ซึ่งในแต่ละปีจะมีผู้ขับร้องผลัดเปลี่ยนขึ้นมาขับร้องเพลงนี้เพื่อเปิดงานอย่างเป็นทางการ โดยศิลปินที่เคยได้รับหน้าที่ในการขับร้องเพลงนี้ ได้แก่- ครั้งที่ 1 ขับร้องโดย แก้ม - วิชญาณี เปียกลิ่น- ครั้งที่ 2 ขับร้องโดย อ๊อฟ - ปองศักดิ์ รัตนพงษ์- ครั้งที่ 3 ขับร้องโดย เจนนิเฟอร์ คิ้ม- ครั้งที่ 4 ขับร้องโดย คณะนักร้องประสานเสียงสวนพลู- ครั้งที่ 5 ขับร้องโดย พินต้า - ณัฐนิช รัตนเสรีเกียรติ- ครั้งที่ 6 ขับร้องโดย มิ้นท์ - มาลีวัลย์ เจมีน่า- ครั้งที่ 7 ขับร้องโดย นิว - นภัสสร สุวรรณานนท์ และ จิ๋ว - ปิยนุช เสือจงพรู (นิว-จิ๋ว)- ครั้งที่ 8 ขับร้องโดย ปาน - ธนพร แวกประยูร- ครั้งที่ 9 ขับร้องโดย วง บิ๊กแอส- ครั้งที่ 10 ขับร้องโดย สันติ ลุนเผ่ และ ดา - ธนิดา ธรรมวิมล บรรเลงโดยวงออร์เคสตราจากวิทยาลัยดุริยางคศิลป์ มหาวิทยาลัยมหิดล- ครั้งที่ 11 ขับร้องโดย ไมค์ ภิรมย์พร- ครั้งที่ 12 ขับร้องโดย หรั่ง ร็อคเคสตร้า- ครั้งที่ 13 ขับร้องโดย วง สล็อตแมชชีน และ เบลล่า - ราณี แคมเปน- ครั้งที่ 14 ขับร้องโดย เม้า - สุดา ชื่นบาน และ แบงค์ - ศรราม น้ำเพชร- ครั้งที่ 14 ขับร้องโดย แก้ม - วิชญาณี เปียกลิ่น และ เบน - ชลาทิศ ตันติวุฒิ บรรเลงโดยวงออร์เคสตราจากสถาบันดนตรีกัลยาณิวัฒนา

**ประติมากรรมรางวัล**
 ออกแบบโดย วิจิตร อภิชาตเกรียงไกร- แนวคิด
จากแนวความคิดที่ บมจ.อสมท ต้องการมอบ รางวัลไนน์ เอนเทอร์เทน อวอร์ดส์ ให้แก่คนบันเทิงที่มี ความประพฤติดี มีน้ำใจต่อผู้อื่น และบำเพ็ญตนเป็นประโยชน์ต่อสังคม เพื่อยกย่องให้เป็นแบบอย่างที่ดีสำหรับเยาวชน และประชาชนทั่วไป ศิลปิน (นายวิจิตร อภิชาติเกรียงไกร) จึงได้ออกแบบประติมากรรม รางวัลนี้ บนพื้นฐานของหลักเกณฑ์ดังกล่าว โดยกำหนดเป็นงานประติมากรรมสำริด รูปบุคคลยืนโค้งคำนับ รับเสียงปรบมือ ดังรายละเอียดต่อไปนี้- ดาว หมายถึง สัญลักษณ์ของงาน (ไนน์เอ็นเตอร์เทน) และ หมายถึงความคิดสร้างสรรค์ จินตนาการและความคิดฝัน- ลักษณะท่าทางโค้งคำนับ หมายถึง การนอบน้อม สำนึกในบุณคุณ ของประชาชน เป็นคนดีมีคุณธรรม อ่อนน้อมถ่อมตน- ทรงผมปลิว หมายถึง บุคคลที่เป็นนักแสดง จะมีความเคลื่อนไหว พลังของการแสดงส่งผ่าน ให้เกิดลมที่ผ่านตัว ทำให้ผมปลิวไปด้านหลัง และอาจหมายถึงเสียงปรบมือ ของประชาชน ที่แปรเปลี่ยนเป็นพลัง เกิดแรงปะทะ ทำให้ผมปลิว- ชุดทักซิโด หมายถึง นักแสดงที่ยืนอยู่บนเวทีอันทรงเกียรติ- ฐานสูง หมายถึง นักแสดงหรือผู้ที่สร้างสรรค์สื่อบันเทิง ย่อมเป็นที่สนใจของประชาชน เสมือนกับยืนอยู่บนที่สูง เป็นที่จับตามองของผู้อื่น จึงต้องเป็นบุคคลที่มีคุณธรรม จริยธรรม และเป็นแบบอย่างที่ดี การที่ยืนอยู่บนที่สูง จึงเป็นสิ่งย้ำเตือนให้ตระหนักว่า เป็นบุคคลที่อยู่ในสายตาของประชาชน ควรทำในสิ่งที่ถูกต้อง

**ประเภทรางวัล**
รางวัลในงานประกาศผลไนน์ เอนเตอร์เทน อวอร์ดส์ แบ่งออกเป็น 13 สาขา ดังนี้- รางวัลพระราชทานบันเทิงเทิดธรรม - รางวัลนักร้องชายแห่งปี- รางวัลนักร้องหญิงแห่งปี - รางวัลนักแสดงชายแห่งปี - รางวัลนักแสดงหญิงแห่งปี - รางวัลละครโทรทัศน์แห่งปี - รางวัลภาพยนตร์แห่งปี - รางวัลเพลงแห่งปี - รางวัลครอบครัวบันเทิงแห่งปี - รางวัลคนเบื้องหลังหญิงแห่งปี - รางวัลคนเบื้องหลังชายแห่งปี - รางวัลพิธีกรแห่งปี - รางวัลขวัญใจมหาชน
ต่อมาในปี 2552 ซึ่งงานประกาศผลไนน์เอ็นเตอร์เทน อวอร์ดส์ จัดขึ้นเป็นครั้งที่ 2 ได้มีการปรับเปลี่ยนรางวัลโดยนำเอารางวัล คนเบื้องหลังชายและหญิงแห่งปี มารวมกันเป็นรางวัลเดียว เป็นรางวัล บุคคลเบื้องหลังแห่งปี และเพิ่มรางวัล ทีมสร้างสรรค์แห่งปี ขึ้นมา
และในปี 2554 ซึ่งงานประกาศผลไนน์เอ็นเตอร์เทน อวอร์ดส์ จัดขึ้นเป็นครั้งที่ 4 ได้มีการปรับเปลี่ยนรางวัลโดยนำเอารางวัล นักร้องชายและหญิงแห่งปี มารวมกันเป็นรางวัลเดียว เป็นรางวัล นักร้องเดี่ยวแห่งปี และเพิ่มรางวัล นักร้องกลุ่มแห่งปี ขึ้นมา

**รางวัลพระราชทานบันเทิงเทิดธรรม**
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานรางวัลเกียรติยศ ที่ทรงคุณค่าที่สุดของวงการบันเทิง รางวัล “บันเทิงเทิดธรรม” เพื่อเชิดชูเกียรติคนบันเทิงที่มีคุณภาพและคุณธรรม 
ในโอกาสที่บริษัท อสมท จำกัด (มหาชน) จะจัดงานประกาศผลรางวัลบันเทิงยอดเยี่ยมแห่งปี “ไนน์เอ็นเตอร์เทนอวอร์ด” จึงได้นำความขึ้นกราบบังคมทูล สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อขอพระราชทานถ้วยรางวัลเกียรติยศ “บันเทิงเทิดธรรม” เพื่อเป็นการยกย่องเชิดชูเกียรติ และเป็นขวัญกำลังใจ แก่ศิลปินนักแสดงที่มีความประพฤติดี ยึดมั่นในคุณธรรม และสร้างสรรค์ผลงานคุณภาพ เป็นเกียรติประวัติแก่วงการบันเทิงสืบต่อไป

**รายชื่อผู้ได้รับรางวัล**

**ไนน์ เอ็นเตอร์เทน อวอร์ดส์ ครั้งที่ 1**
งานประกาศผลรางวัล ไนน์ เอนเตอร์เทน อวอร์ดส์ ครั้งที่ 1 (Nine Entertain Awards 2008) จัดขึ้นเมื่อวันที่ 29 พฤษภาคม 2551 ณ หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์โมเดิร์นไนน์ทีวี- รางวัลพระราชทานบันเทิงเทิดธรรม สรพงษ์ ชาตรี- รางวัลนักร้องชายแห่งปี ธงไชย แมคอินไตย์- รางวัลนักร้องหญิงแห่งปี ธนพร แวกประยูร- รางวัลนักแสดงชายแห่งปี ธีรเดช วงศ์พัวพันธ์- รางวัลนักแสดงหญิงแห่งปี สินจัย เปล่งพานิช- รางวัลละครโทรทัศน์แห่งปี ละครกงจักร ลายดอกบัว- รางวัลภาพยนตร์แห่งปี ตำนานสมเด็จพระนเรศวรมหาราช- รางวัลเพลงแห่งปี รักเธอ – ศักดิ์สิทธิ์ เวชสุภาพร- รางวัลครอบครัวบันเทิงแห่งปี ครอบครัวเวชสุภาพร- รางวัลคนเบื้องหลังหญิงแห่งปี ศัลยา สุขะนิวัติต์- รางวัลคนเบื้องหลังชายแห่งปี ถกลเกียรติ วีรวรรณ- รางวัลพิธีกรแห่งปี ธงชัย ประสงค์สันติ- รางวัลขวัญใจมหาชน เขมนิจ จามิกรณ์

**ไนน์ เอ็นเตอร์เทน อวอร์ดส์ ครั้งที่ 2**
งานประกาศผลรางวัล ไนน์ เอนเตอร์เทน อวอร์ดส์ ครั้งที่ 2 (Nine Entertain Awards 2009) จัดขึ้นเมื่อวันที่ 26 กุมภาพันธ์ 2552 ณ หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์โมเดิร์นไนน์ทีวี- รางวัลพระราชทานบันเทิงเทิดธรรม เศรษฐา ศิระฉายา- รางวัลนักร้องชายแห่งปี ธนชัย อุชชิน- รางวัลนักร้องหญิงแห่งปี เจนนิเฟอร์ คิ้ม- รางวัลนักแสดงชายแห่งปี อธิชาติ ชุมนานนท์- รางวัลนักแสดงหญิงแห่งปี แอน ทองประสม- รางวัลละครโทรทัศน์แห่งปี โบตั๋นกลีบสุดท้าย- รางวัลภาพยนตร์แห่งปี องค์บาก 2- รางวัลเพลงแห่งปี ช่วงที่ดีที่สุด - BOYDPOD- รางวัลครอบครัวบันเทิงแห่งปี ครอบครัวจารุจินดา- รางวัลบุคคลเบื้องหลังแห่งปี ประภาส ชลศรานนท์- รางวัลพิธีกรแห่งปี สุทธิพงษ์ ธรรมวุฒิ - รายการคนค้นคน- รางวัลทีมสร้างสรรค์แห่งปี ทีมสร้างสรรค์รายการกบนอกกะลา – บริษัท ทีวีบูรพา จำกัด- รางวัลขวัญใจมหาชน สุกฤษฎิ์ วิเศษแก้ว

**ไนน์ เอ็นเตอร์เทน อวอร์ดส์ ครั้งที่ 3**
งานประกาศผลรางวัล ไนน์ เอ็นเตอร์เทน อวอร์ดส์ ครั้งที่ 3 (Nine Entertain Awards 2010) จัดขึ้นเมื่อวันที่ 25 มีนาคม 2553 ณ หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์โมเดิร์นไนน์ทีวี- รางวัลพระราชทานบันเทิงเทิงเทิดธรรม อดุลย์ ดุลยรัตน์- รางวัลนักร้องชายแห่งปี ป็อบ แคลอรี่ส์ บลาห์บลาห์- รางวัลนักร้องหญิงแห่งปี ดา เอ็นโดรฟิน- รางวัลนักแสดงชายแห่งปี พงษ์พัฒน์ วชิรบรรจง- รางวัลนักแสดงหญิงแห่งปี นัท มีเรีย- รางวัลละครโทรทัศน์แห่งปี พระจันทร์สีรุ้ง- รางวัลภาพยนตร์แห่งปี ความจำสั้นแต่รักฉันยาว- รางวัลเพลงแห่งปี ความคิด - แสตมป์ อภิวัชร์ - รางวัลครอบครัวบันเทิงแห่งปี ครอบครัว กิจเจริญ- รางวัลบุคคลเบื้องหลังแห่งปี หม่อมหลวงพันธุ์เทวนพ เทวกุล- รางวัลพิธีกรแห่งปี สุริวิภา กุลตังวัฒนา -รายการ สุริวิภา, ตลาดสดสนามเป้า, ศึก 12 ราศี - รางวัลทีมสร้างสรรค์แห่งปี ทีมสร้างสรรค์รายการ บ้านนี้มีรัก- บริษัท ซีเนริโอ จำกัด- รางวัลขวัญใจมหาชน สุกฤษฎิ์ วิเศษแก้ว

**ไนน์ เอ็นเตอร์เทน อวอร์ดส์ ครั้งที่ 4**
งานประกาศผลรางวัล ไนน์เอ็นเตอร์เทน อวอร์ดส์ ครั้งที่ 4 (Nine Entertain Awards 2011) จัดขึ้นเมื่อวันที่ 17 มีนาคม 2554 ณ หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์โมเดิร์นไนน์ทีวี- รางวัลพระราชทานบันเทิงเทิดธรรม : พิศมัย วิไลศักดิ์- รางวัลนักแสดงชายแห่งปี : ชาคริต แย้มนาม- รางวัลนักแสดงหญิงแห่งปี : เฌอมาลย์ บุญยศักดิ์- รางวัลภาพยนตร์แห่งปี : ชั่วฟ้าดินสลาย- รางวัลละครโทรทัศน์แห่งปี : ไฟอมตะ- รางวัลนักร้องเดี่ยวแห่งปี : ปองศักดิ์ รัตนพงษ์- รางวัลนักร้องกลุ่มแห่งปี : ซิงกูลาร์- รางวัลเพลงแห่งปี : เบา เบา ของ ซิงกูลาร์- รางวัลพิธีกรแห่งปี : คะนึงนิจ จักรสมิทธานนท์- รางวัลบุคคลเบื้องหลังแห่งปี : อรุโณชา ภาณุพันธ์- รางวัลทีมสร้างสรรค์แห่งปี : ทีมสร้างสรรค์รายการคุณพระช่วย- รางวัลครอบครัวแห่งปี : ครอบครัวรากแก่น- รางวัลขวัญใจมหาชน : สุกฤษฎิ์ วิเศษแก้ว

**ไนน์ เอนเตอร์เทน อวอร์ดส์ ครั้งที่ 5**
งานประกาศผลรางวัล ไนน์เอ็นเตอร์เทน อวอร์ดส์ ครั้งที่ 5 (Nine Entertain Awards 2012) จัดขึ้นเมื่อวันที่ 14 มีนาคม 2555 ณ โรงละครแห่งชาติ และมีการถ่ายทอดผ่านทางสถานีโทรทัศน์โมเดิร์นไนน์ทีวี- รางวัลพระราชทานบันเทิงเทิดธรรม : สุประวัติ ปัทมสูต- รางวัลนักแสดงชายแห่งปี : นพชัย ชัยนาม- รางวัลนักแสดงหญิงแห่งปี : จริยา แอนโฟเน่- รางวัลภาพยนตร์แห่งปี : ฝนตกขึ้นฟ้า- รางวัลละครโทรทัศน์แห่งปี : มงกุฎดอกส้ม- รางวัลนักร้องเดี่ยวแห่งปี : นรารักษ์ ใจบำรุง- รางวัลนักร้องกลุ่มแห่งปี : สล็อต แมชชีน- รางวัลเพลงแห่งปี : เพลง หน่วง - Room 39- รางวัลพิธีกรแห่งปี : เกตุเสพสวัสดิ์ ปาลกะวงศ์ ณ อยุธยา- รางวัลบุคคลเบื้องหลังแห่งปี : สุรางค์ เปรมปรีดิ์- รางวัลทีมสร้างสรรค์แห่งปี : ทีมสร้างสรรค์ภาพยนตร์อุโมงค์ผาเมือง- รางวัลครอบครัวแห่งปี : ครอบครัวสุโกศล- รางวัลขวัญใจมหาชน : สุกฤษฎิ์ วิเศษแก้ว

**ไนน์เอ็นเตอร์เทน อวอร์ดส์ ครั้งที่ 6**
งานประกาศผลรางวัล ไนน์เอ็นเตอร์เทน อวอร์ดส์ ครั้งที่ 6 (Nine Entertain Awards 2013) จัดขึ้นเมื่อวันที่ 21 มีนาคม พ.ศ. 2556 ณ หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์โมเดิร์นไนน์ทีวี- รางวัลพระราชทานบันเทิงเทิดธรรม : แอน ทองประสม- รางวัลนักแสดงชายแห่งปี : บอย ปกรณ์ ฉัตรบริรักษ์- รางวัลนักแสดงหญิงแห่งปี : นุ่น ศิรพันธ์ วัฒนจินดา- รางวัลภาพยนตร์แห่งปี : ชัมบาลา- รางวัลละครโทรทัศน์แห่งปี : อำแดงเหมือนกับนายริด (ละคร)- รางวัลนักร้องเดี่ยวแห่งปี : แสตมป์ อภิวัชร์ เอื้อถาวรสุข- รางวัลนักร้องกลุ่มแห่งปี : นิว-จิ๋ว- รางวัลเพลงแห่งปี : เพลง ไกลแค่ไหน คือ ใกล้ - เก็ตสึโนวา (Getsunova)- รางวัลพิธีกรแห่งปี : วุฒิธร มิลินทจินดา- รางวัลครอบครัวแห่งปี : ครอบครัวสังวริบุตร- รางวัลบุคคลเบื้องหลังแห่งปี : อรพรรณ พานทอง (วัชรพล)- รางวัลผลงานสร้างสรรค์แห่งปี : ยักษ์ โดย ประภาส ชลศรานนท์- รางวัลทีมสร้างสรรค์แห่งปี : ทีมสร้างสรรค์รายการ วิทยสัประยุทธ์- รางวัลขวัญใจมหาชน : สุกฤษฎิ์ วิเศษแก้ว

**ไนน์เอ็นเตอร์เทน อวอร์ดส์ ครั้งที่ 7**
งานประกาศผลรางวัล ไนน์เอ็นเตอร์เทน อวอร์ดส์ ครั้งที่ 7 (Nine Entertain Awards 2014) จัดขึ้นเมื่อวันที่ 4 มิถุนายน พ.ศ. 2557 ณ หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์โมเดิร์นไนน์ทีวี- รางวัลพระราชทานบันเทิงเทิดธรรม : ปาน ธนพร แวกประยูร- รางวัลนักแสดงชายแห่งปี : มาริโอ้ เมาเร่อ - รางวัลนักแสดงหญิงแห่งปี : ป๊อก ปิยธิดา มิตรธีรโรจน์- รางวัลภาพยนตร์แห่งปี : ตั้งวง- รางวัลละครโทรทัศน์แห่งปี : สุภาพบุรุษจุฑาเทพ : คุณชายรัชชานนท์ - รางวัลนักร้องเดี่ยวแห่งปี : สิงโต นำโชค- รางวัลนักร้องกลุ่มแห่งปี : วง Mild - รางวัลเพลงแห่งปี : เพลง ลมเปลี่ยนทิศ - บิ๊กแอส (Big Ass)- รางวัลพิธีกรแห่งปี : คงกะพัน แสงสุริยะ- รางวัลครอบครัวแห่งปี : ครอบครัวฉัตรบริรักษ์- รางวัลบุคคลเบื้องหลังแห่งปี : อรชุมา ยุทธวงศ์ - รางวัลทีมสร้างสรรค์แห่งปี : ทีมสร้างสรรค์รายการ สารคดีหอมแผ่นดิน- รางวัลขวัญใจมหาชน : เจมส์ จิรายุ ตั้งศรีสุข

**ไนน์เอ็นเตอร์เทน อวอร์ดส์ ครั้งที่ 8**
งานประกาศผลรางวัล ไนน์เอ็นเตอร์เทน อวอร์ดส์ ครั้งที่ 8 (Nine Entertain Awards 2015) จัดขึ้นเมื่อวันที่ 14 พฤษภาคม 2558 ณ หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์โมเดิร์นไนน์ทีวี- รางวัลพระราชทานบันเทิงเทิดธรรม :จินตหรา สุขพัฒน์- รางวัลนักแสดงชายแห่งปี : อเล็กซานเดอร์ ไซม่อน เรนเดลล์- รางวัลนักแสดงหญิงแห่งปี : วรัทยา นิลคูหา- รางวัลภาพยนตร์แห่งปี : คิดถึงวิทยา- รางวัลละครโทรทัศน์แห่งปี : ลูกทาส- รางวัลนักร้องเดี่ยวแห่งปี : สงกรานต์ รังสรรค์- รางวัลนักร้องกลุ่มแห่งปี : วง แทททู คัลเลอร์ - รางวัลเพลงแห่งปี : เพลงเธอ - ค็อกเทล (Cocktail)- รางวัลพิธีกรแห่งปี : สุจิรา อรุณพิพัฒน์- รางวัลครอบครัวแห่งปี : ครอบครัว โพธิ์งาม- รางวัลบุคคลเบื้องหลังแห่งปี : ยุทธนา ลอพันธุ์ไพบูลย์ - รางวัลทีมสร้างสรรค์แห่งปี : ทีมสร้างภาพยนตร์เพชฌฆาต- รางวัลขวัญใจมหาชน : ณเดชน์ คูกิมิยะ

**ไนน์เอ็นเตอร์เทน อวอร์ดส์ ครั้งที่ 9**
งานประกาศผลรางวัล ไนน์เอ็นเตอร์เทน อวอร์ดส์ ครั้งที่ 9 (Nine Entertain Awards 2016) จัดขึ้นเมื่อวันที่ 25 พฤษภาคม 2559 ณ หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์ช่อง 9 เอ็มคอต เอชดี- รางวัลพระราชทานบันเทิงเทิดธรรม : มยุริญ ผ่องผุดพันธ์- รางวัลนักแสดงชายแห่งปี : ศุกลวัฒน์ คณารศ- รางวัลนักแสดงหญิงแห่งปี : ฝนทิพย์ วัชรตระกูล- รางวัลภาพยนตร์แห่งปี : ฟรีแลนซ์ ห้ามป่วย ห้ามพัก ห้ามรักหมอ- รางวัลละครโทรทัศน์แห่งปี : สุดแค้นแสนรัก- รางวัลนักร้องเดี่ยวแห่งปี : ชลาทิศ ตันติวุฒิ- รางวัลนักร้องกลุ่มแห่งปี : klear- รางวัลเพลงแห่งปี : ไม่เคย : 25 Hours- รางวัลพิธีกรแห่งปี : สุวิกรม อัมระนันทน์- รางวัลครอบครัวแห่งปี : ครอบครัวเค้ามูลคดี- รางวัลบุคคลเบื้องหลังแห่งปี : ธงชัย ประสงค์สันติ- รางวัลทีมสร้างสรรค์แห่งปี : ทีมเขียนบทจากซีรีส์ HORMONES 3 THE FINAL SEASON- รางวัลขวัญใจมหาชน : จิรายุ ตั้งศรีสุข

**ไนน์เอ็นเตอร์เทน อวอร์ดส์ ครั้งที่ 10**
งานประกาศผลรางวัล ไนน์เอ็นเตอร์เทน อวอร์ดส์ ครั้งที่ 10 (Nine Entertain Awards 2017) จัดขึ้นเมื่อวันที่ 8 มิถุนายน 2560 ณ หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์ช่อง 9 เอ็มคอต เอชดี- รางวัลพระราชทานบันเทิงเทิดธรรม : เขมนิจ จามิกรณ์- รางวัลนักแสดงชายแห่งปี : ฉันทวิชช์ ธนะเสวี- รางวัลนักแสดงหญิงแห่งปี : ณฐพร เตมีรักษ์- รางวัลภาพยนตร์แห่งปี : พรจากฟ้า- รางวัลละครโทรทัศน์แห่งปี : วัยแสบสาแหรกขาด- รางวัลนักร้องเดี่ยวแห่งปี : ชนกันต์ รัตนอุดม- รางวัลนักร้องกลุ่มแห่งปี : Room 39- รางวัลเพลงแห่งปี : I'm sorry (สีดา) : The Rube- รางวัลพิธีกรแห่งปี : สมเกียรติ จันทร์พราหมณ์- รางวัลครอบครัวแห่งปี : ครอบครัวเสียงสมบุญ- รางวัลบุคคลเบื้องหลังแห่งปี : พงษ์พัฒน์ วชิรบรรจง- รางวัลทีมสร้างสรรค์แห่งปี :ทีมละครนาคี- รางวัลขวัญใจมหาชน : ผลิตโชค อายนบุตร

**ไนน์เอ็นเตอร์เทน อวอร์ดส์ ครั้งที่ 11**
งานประกาศผลรางวัล ไนน์เอ็นเตอร์เทน อวอร์ดส์ ครั้งที่ 11 (Nine Entertain Awards 2018) จัดขึ้นเมื่อวันที่ 8 มิถุนายน 2561 ณ หอประชุมใหญ่ ศูนย์วัฒนธรรมแห่งประเทศไทย 
และมีการถ่ายทอดผ่านทางสถานีโทรทัศน์ช่อง 9 เอ็มคอต เอชดี และเฟซบุ๊กของไนน์เอ็นเตอร์เทน- รางวัลพระราชทานบันเทิงเทิดธรรม : อาทิวราห์ คงมาลัย- รางวัลนักแสดงชายแห่งปี : ณเดชน์ คูกิมิยะ- รางวัลนักแสดงหญิงแห่งปี : ลลิตา ปัญโญภาส,พัชราภา ไชยเชื้อ- รางวัลภาพยนตร์แห่งปี : ฉลาดเกมส์โกง- รางวัลละครโทรทัศน์แห่งปี : รากนครา- รางวัลนักร้องเดี่ยวแห่งปี : ธันวา บุญสูงเนิน- รางวัลนักร้องกลุ่มแห่งปี : บิ๊กแอส- รางวัลเพลงแห่งปี : คนละชั้น - จินเจษฎ์ วรรธนะสิน- รางวัลพิธีกรแห่งปี : กันต์ กันตถาวร- รางวัลครอบครัวแห่งปี : ครอบครัวจรรยาธนากร- รางวัลบุคคลเบื้องหลังแห่งปี : ประวิทย์ มาลีนนท์- รางวัลขวัญใจมหาชน : ราณี แคมเปน

**ไนน์เอ็นเตอร์เทน อวอร์ดส์ ครั้งที่ 12**
งานประกาศผลรางวัล ไนน์เอ็นเตอร์เทน อวอร์ดส์ ครั้งที่ 12 (Nine Entertain Awards 2019) จัดขึ้นเมื่อวันที่ 20 มิถุนายน 2562 ณ หอประชุมใหญ่ ศูนย์วัฒนธรรมแห่งประเทศไทย 
และมีการถ่ายทอดผ่านทางสถานีโทรทัศน์ช่อง 9 เอ็มคอต เอชดี และเฟซบุ๊กของไนน์เอ็นเตอร์เทน- รางวัลพระราชทานบันเทิงเทิดธรรม : ปวันรัตน์ นาคสุริยะ- รางวัลนักแสดงชายแห่งปี : อนุชิต สพันธุ์พงษ์- รางวัลนักแสดงหญิงแห่งปี : ราณี แคมเปน- รางวัลภาพยนตร์แห่งปี : 9 ศาสตรา- รางวัลละครโทรทัศน์แห่งปี : บุพเพสันนิวาส- รางวัลนักร้องเดี่ยวแห่งปี : ชนกันต์ รัตนอุดม- รางวัลนักร้องกลุ่มแห่งปี : สล็อตแมชชีน- รางวัลเพลงแห่งปี : DNA - ธีร์ ไชยเดช- รางวัลพิธีกรแห่งปี : วิลลี่ แมคอินทอช- รางวัลครอบครัวแห่งปี : ครอบครัววชิรบรรจง- รางวัลบุคคลเบื้องหลังแห่งปี : สุประวัติ ปัทมสูต- รางวัลขวัญใจมหาชน : จิรายุ ตั้งศรีสุข- รางวัลทีมสร้างสรรค์แห่งปี : ทีมเขียนบทละคร เลือดข้นคนจาง

**ไนน์เอ็นเตอร์เทน อวอร์ดส์ ครั้งที่ 13**
งานประกาศผลรางวัล ไนน์เอ็นเตอร์เทน อวอร์ดส์ ครั้งที่ 13 (Nine Entertain Awards 2023) จัดขึ้นเมื่อวันที่ 25 พฤษภาคม 2566 ณ หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดสดผ่านเฟซบุ๊กของไนน์เอ็นเตอร์เทน ก่อนนำเทปบันทึกภาพมาออกอากาศอีกครั้งทางสถานีโทรทัศน์ช่อง 9 เอ็มคอต เอชดี ในวันเดียวกัน- รางวัลพระราชทานบันเทิงเทิดธรรม : ธงไชย แมคอินไตย์- รางวัลครอบครัวแห่งปี : ครอบครัวศิลาชัย- รางวัลบุคคลเบื้องหลังแห่งปี : นพพล โกมารชุน- รางวัลทีมสร้างสรรค์แห่งปี : ทีมข้อมูลละคร จากเจ้าพระยาสู่อิรวดี- รางวัลเพลงแห่งปี : ทรงอย่างแบด (Bad Boy) - เปเปอร์ เพลนส์- รางวัลศิลปินเดี่ยวแห่งปี : โบกี้ไลอ้อน- รางวัลศิลปินกลุ่มแห่งปี : ไททศมิตร- รางวัลพิธีกรแห่งปี : กรรชัย กำเนิดพลอย- รางวัลนักแสดงชายแห่งปี : มาริโอ้ เมาเร่อ- รางวัลนักแสดงหญิงแห่งปี : ใหม่ เจริญปุระ - รางวัลละครแห่งปี : จากเจ้าพระยาสู่อิรวดี - รางวัลภาพยนตร์แห่งปี : มายาพิศวง Six Characters- รางวัลพิเศษ Most Engagement on Instagram : วชิรวิชญ์ ชีวอารี- รางวัลขวัญใจมหาชน : สโรชา จันทร์กิมฮะ และ รีเบคก้า แพทรีเซีย อาร์มสตรอง

**ไนน์เอ็นเตอร์เทน อวอร์ดส์ ครั้งที่ 14**
งานประกาศผลรางวัล ไนน์เอ็นเตอร์เทน อวอร์ดส์ ครั้งที่ 14 (Nine Entertain Awards 2024) จัดขึ้นในวันที่ 12 มิถุนายน 2567 ณ  พารากอน ฮอลล์ ชั้น 5 สยามพารากอน และมีการถ่ายทอดสดผ่านเฟซบุ๊กของไนน์เอ็นเตอร์เทน ก่อนนำเทปบันทึกภาพมาออกอากาศอีกครั้งทางสถานีโทรทัศน์ช่อง 9 เอ็มคอตเอชดี ในวันเดียวกัน- รางวัลพระราชทานบันเทิงเทิดธรรม : ปนัดดา วงศ์ผู้ดี- รางวัลบุคคลเบื้องหลังแห่งปี : ปัญญา นิรันดร์กุล- รางวัลศิลปินเดี่ยวแห่งปี : วรกมล ซาเตอร์- รางวัลพิธีกรแห่งปี : ไดอาน่า จงจินตนาการ- รางวัลเพลงแห่งปี : ดาวหางฮัลเลย์ (Halley's Comet) - เฟลโล่ เฟลโล่- รางวัลครอบครัวแห่งปี : ราณี แคมเปน และคุณแม่- รางวัลศิลปินกลุ่มแห่งปี : โฟร์อีฟ- รางวัลทีมสร้างสรรค์แห่งปี : ทีมข้อมูลละคร หมอหลวง- รางวัลภาพยนตร์แห่งปี : สัปเหร่อ- รางวัลนักแสดงชายแห่งปี : ชาตโยดม หิรัณยัษฐิติ- รางวัลนักแสดงหญิงแห่งปี : แอน ทองประสม- รางวัลละคร-ซีรีส์แห่งปี : มาตาลดา- รางวัลขวัญใจมหาชน : ชวรินทร์ เพริศพิริยะวงศ์- รางวัลคู่จิ้นแห่งปี : สโรชา จันทร์กิมฮะ และ รีเบคก้า แพทรีเซีย อาร์มสตรอง

**ไนน์เอ็นเตอร์เทน อวอร์ดส์ ครั้งที่ 15**
งานประกาศผลรางวัล ไนน์เอ็นเตอร์เทน อวอร์ดส์ ครั้งที่ 15 (Nine Entertain Awards 2025) จัดขึ้นเมื่อวันที่ 22 พฤษภาคม 2568 ณ หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดสดผ่านเฟซบุ๊กของไนน์เอ็นเตอร์เทน ก่อนนำเทปบันทึกภาพมาออกอากาศอีกครั้งทางสถานีโทรทัศน์ช่อง 9 เอ็มคอตเอชดี ในวันเดียวกัน- รางวัลพระราชทานบันเทิงเทิดธรรม : ภัทราวดี มีชูธน- รางวัลพิธีกรแห่งปี : ธนวัฒน์ ประสิทธิสมพร- รางวัล Thai Global Rising Star : ชวรินทร์ เพริศพิริยะวงศ์- รางวัลเพลงแห่งปี : ซ่อน(ไม่)หา - วรกมล ซาเตอร์- รางวัลศิลปินกลุ่มแห่งปี : ค็อกเทล- รางวัลศิลปินเดี่ยวแห่งปี : ธนนท์ จำเริญ- รางวัลครอบครัวแห่งปี : อนุวัฒน์ สงวนศักดิ์ภักดี และ พิจิตตรา สิริเวชชะพันธ์- รางวัลภาพยนตร์แห่งปี : หลานม่า- รางวัลละคร-ซีรีส์แห่งปี : สงครามสมรส- รางวัลทีมสร้างสรรค์แห่งปี : ทีมนักแสดง วิมานหนาม- รางวัลคู่จิ้น Rising Star : กองทัพ พีค และ รัญชน์รวี เอื้อกูลวราวัตร- รางวัลคู่จิ้นแห่งปี : สโรชา จันทร์กิมฮะ และ รีเบคก้า แพทรีเซีย อาร์มสตรอง- รางวัลนักแสดงหญิงแห่งปี : อิงฟ้า วราหะ- รางวัลนักแสดงชายแห่งปี : อนันดา เอเวอร์ริ่งแฮม- รางวัลขวัญใจมหาชน : ชวรินทร์ เพริศพิริยะวงศ์

**ดูเพิ่ม**
 ไนน์เอ็นเตอร์เทน

**อ้างอิง**

**แหล่งข้อมูลอื่น**
  เว็บไซต์ของรายการไนน์เอ็นเตอร์เทน date=2013-07-06 
หมวดหมู่:ไนน์เอ็นเตอร์เทนอวอร์ดส์
หมวดหมู่:รางวัลดนตรี
หมวดหมู่:รางวัลภาพยนตร์ไทย
หมวดหมู่:รางวัลโทรทัศน์